מי היה בי בי קינג מלך הבלוז?
בגיל צעיר עלה על הבמה בממפיס בחור צעיר והתחיל לנגן בגיטרה. קראו לו בי בי קינג (BB King) והוא הדהים את המאזינים. הם נהנו בלי סוף אבל לא יכולים היו לדעת שהם נוכחים במה שתהיה הופעתו הראשונה של מי שעתיד להפוך לאגדת בלוז, אגדה אמריקאית ואגדת מוסיקה בכלל, שהייתה באמת.
ועוד איך הייתה... זה היה בשנות ה-40 של המאה שעברה, כשריילי בי קינג , יליד מיסיסיפי, התפרסם והפך במהירות לכוכב ענק. רבים ראו בגיטרת הגיבסון החשמלית והאיקונית שלו, שזכתה ממנו לכינוי "לוסיל", את סימן ההיכר שלו, אבל האמת היא שהנגינה שלו הייתה בעצם העניין.
שני עשורים אחר כך הוא כבר ההשראה של גדולי הגיטריסטים-זמרים ושל כוכבי הרוק של הסיקסטיז. בראשם שניים - מי שנחשב לגדול הגיטריסטים בהיסטוריה ג'ימי הנדריקס והזנב הנצחי בו ומי שמכונה "אלוהים של הגיטרה", הגיטריסט האגדי אריק קלפטון.
50 אלבומים הקליט ביבי קינג בחייו. הוא זכה בכל תואר, פרס או עיטור אפשריים. לא פחות מ-15 פרסי גראמי הונחו על המדף שלו. אותו אריק קלפטון , שהקליט עימו את האלבום "לרכוב עם המלך", אמר עליו שהוא היה "המגדלור של כל אוהבי מוסיקת הבלוז".
בשנת 2006 , בגיל 80, קינג יצא לסיבוב ההופעות שהוגדר כסיבוב הפרידה שלו מהבמה. עשור אחר כך הוא הלך לעולמו.
מהי אחוזת גרייסלנד של אלביס פרסלי?
גרייסלנד (Graceland) היא מהאתרים החשובים בעולם המוסיקה. חצי מיליון תיירים באים בכל שנה לאחוזתו של אלביס פרסלי, שגם קבור בה. באחוזה חוגגים מדי שנה בחודש ינואר את יום הולדתו של מלך הרוק, אלביס. המבקרים מגיעים לביקור באחוזה עצמה, בה ניתן לראות את החפצים היומיומיים שהקיפו את אלוויס פרסלי ואת החדרים המפוארים שבהם התגורר וחי המלך, האיש שעשה מהפכה במוסיקה הפופולארית.
בשנת 1957, בהיותו בן 22, רכש אלביס את גרייסלנד, עבורו ועבור הוריו. הוא התגורר באחוזה משנת 1957 ועד למותו בשנת 1977. הבית, שממוקם בחווה רחבת ידיים המכונה "גרייסלנד", 13 קילומטרים ממרכז העיר ממפיס, נרכש תמורת 100 אלף דולרים. באחוזה מורכבת 23 חדרים בשתי קומות מגורים, בריכת שחייה וגן שבו נקברו לבסוף אלביס ומשפחתו.